|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*Návrh zákona bude mať pozitívny vplyv na životné prostredie. Návrh zákona obsahuje viaceré opatrenia smerujúce k zníženiu početných stavov raticovej zveri, ktorá v súčasnosti spôsobuje okrem obrovských škôd v poľnohospodárstve aj poškodenie lesných porastov, lokálne aj vo veľkom rozsahu, a to aj v chránených územiach. Upravuje sa spôsob prikrmovania zveri, čo má okrem vplyvu na početnosť raticovej zveri vplyv aj na výskyt veľkých šeliem, najmä medveďa hnedého. Návrh zákona bude mať pozitívny vplyv na odstraňovanie inváznych nepôvodných druhov, ktoré sú zverou, čo bude mať pozitívny vplyv predovšetkým na pôvodné druhy živočíchov a ekosystémy. |
| **5.2 Bude mať predkladaný materiál vplyv na chránené územia a ak áno, aký?**  |
| *Typ, veľkosť a rozsah vplyvu*Návrh zákona bude mať pozitívny vplyv na chránené územia. Znížením početnosti raticovej zveri, ktorá v súčasnosti poškodzuje aj chránené biotopy sa zlepší stav chránených území, zvýši sa ich biodiverzita a podporí sa prirodzená obnova lesných porastov. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*Neočakáva sa. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| - |